**AZ ÚTRAVALÓ-MACIKA ÖSZTÖNDÍJPROGRAM ESÉLYEGYENLŐSÉGI ÖSZTÖNDÍJAK**

**PÁLYÁZATI FELHÍVÁS**

**2. SZÁMÚ MELLÉKLETE**

**ÚTRAVALÓ - MACIKA ÖSZTÖNDÍJPROGRAM ÚT AZ ÉRETTSÉGIHEZ ALPROGRAM**

**AZ ALPROGRAM CÉLJA**

Az alprogram célja a részt vevő tanulók támogatása a középiskola sikeres befejezése céljából.

**AZ ALPROGRAM KERETÉBEN IGÉNYELHETŐ TÁMOGATÁS**

Az alprogram keretében a tanuló havi 4.500 Ft összegű ösztöndíjban részesül.

**A mentor utolsó kéthavi (május-június) ösztöndíjára abban az esetben jogosult, ha**

* az általa mentorált tanuló felsőbb évfolyamba lép és tanulmányi átlagát az ösztöndíjas jogviszony tanévében megtartotta, vagy azon javított, valamint ha a Rendelet szerinti mentori vállalásokat maradéktalanul teljesítette;
* az általa mentorált utolsó évfolyamos tanuló sikeres érettségi vizsgát tesz és tanulmányi átlagát az ösztöndíjas jogviszony tanévében megtartotta, vagy azon javított, valamint ha a Rendelet szerinti mentori vállalásokat maradéktalanul teljesítette.

Amennyiben a mentorált tanuló javító-vagy osztályozó vizsgát tesz – függetlenül attól, hogy javító- vagy osztályozó vizsga sikeres-e – a mentor az utolsó kéthavi ösztöndíjra nem jogosult.

Amennyiben a mentor az utolsó kéthavi (május-június) ösztöndíjára nem válik jogosulttá, azt haladéktalanul köteles a köznevelési intézmény részére visszafizetni. A köznevelési intézmény a záró beszámoló elkészítésével egyidejűleg köteles a kéthavi mentori ösztöndíjat visszautalni a Támogatáskezelő részére.

## A PÁLYÁZÁSRA JOGOSULTAK KÖRE

Az alprogram keretében tanulói pályázatot nyújthat be érettségit adó középiskolában érettségit adó képzésben 9-12. évfolyamon, illetve 6 vagy 8 évfolyammal működő középiskolában 7-12. évfolyamon, vagy nyelvi előkészítő évfolyammal induló oktatás keretében 9-13. évfolyamon, vagy két tanítási nyelvű oktatás keretében 9-13. évfolyamon tanuló diák.

A 2012/2013. tanévben 13. évfolyamos tanuló abban az esetben jogosult az alprogram keretében pályázat benyújtására, amennyiben két tanítási nyelvű oktatás vagy nyelvi előkészítő képzés keretében végzi a 13. évfolyamot.

Az alprogram esetében nem pályázhat az a tanuló, aki részt vesz a Hátrányos Helyzetű Tanulók Arany János Tehetséggondozó Programjában, vagy a Hátrányos Helyzetű Tanulók Arany János Kollégiumi Programjában.

Az alprogram keretében mentori pályázatot nyújthat be az a személy, aki

* a tanári képzésben szakképzettséget szerzett; vagy
* a tanítói képzésben szakképzettséget szerzett; vagy
* a szociálpedagógus szakképzettséggel rendelkezik; vagy
* gyógypedagógus szakképzettséggel rendelkezik; vagy
* pedagógusképzést folytató felsőoktatási intézmény olyan hallgatója, aki tanári vagy tanítói képzésben az utolsó két félév valamelyikének teljesítését a pályázat meghirdetését követő félévben kezdi meg.